সত্যভাষী ভাই!  আপনার ধারণা অনুযায়ী সত্য বলায় আপনাকে ধন্যবাদ। গ্রামের ইমাম আর মুয়াজ্জিনের বক্তব্য আর পড়ালেখা ছাড়া হাতুড়ী ডাক্তারের মাঝে কী পার্থক্য আছে আমাকে জানাবেন কি? ডাক্তারি না শিখে যারা ডাক্তারী করেন আমাদের গ্রামে। তাদের অনেকের কারণে অনেক দরিদ্র সাধারণ মানুষ অনেক সময় মারা যায়। পত্র পত্রিকায় তাদের সম্পর্কে লেখা আসে। তাছাড়া অনেক সময় বড় ডাক্তারও ভুল চিকিৎসা করার দরূন ও রোগি মারা যায়। তাই বলে কী আপনি বলবেন ডাক্তারী  পেশাটা মানুষ মারার পেশা? নাকি অযোগ্যতা ও ভুল চিকিৎসা মারা যাবার কারণ?  পেশাটা উত্তম! কিন্তু অযোগ্য লোক তা করতে গেলে তা ভয়াবহ। তেমনি ফতোয়া ইসলামের অবিচ্ছিন্ন অঙ্গ। এছাড়া আমরা মুসলমানরা পুর্ণভাবে দ্বীন পালন করতে পারবোনা। তবে কথা হলো, ফতোয়া যেন কোন অযোগ্য বা স্বার্থান্বেষী লোকেরা না দেয়। এজন্য আইন হওয়া উচিৎ। কিন্তু তাই বলে ফতোয়াতো নিষিদ্ধ হতে পারেনা।  আর সবচে দু:খের বিষয় হল- গ্রাম্য সালিসের মেম্বার-চেয়ারম্যান যাদের অনেকে কোনদিন মসজিদে পর্যন্ত যায়না বা অযু গোছলের মাসআলা পর্যন্ত ঠিকমত বলতে পারেনা তাদের  বক্তব্যকে ফতোয়ার মত কুরআন সুন্নাহ ভিত্তিক ঐশী সিদ্ধান্ত বলে প্রচারের মানে কী? তবে কী সাংবাদিকরা ফতোয়ার অর্থই জানেনা? নাকি ইসলামের দুশমনদের মিশন বাস্তবায়ন করতে মিথ্যা প্রোপাগান্ডা করে ইসলামকে কলুষিত করতে চায়?  সত্যভাষী ভাইয়ের সর্বশেষ কথাটা সত্য কীনা? এ ব্যাপারে আমার দ্বীমত আছে। কারণ আমার জানা মতে কোন ব্যক্তি বিশেষ ইসলামের ধারক বাহক নন। ব্যাক্ষা জানালে ভালো হতো। একথার মানে কী? ঠিক বুঝলাম না।